เรื่องร้องเรียน: เอากระถางมาวางแบบนี้ไม่ถูกต้องครับคืนพื้นที่ให้ประชาชนได้แล้วครับ แล้วก็ต้นไม้ใหญ่หายถ้าไม่ปลูกก็กบเถอะครับคืนทางเท้าให้ประชาชนครับ
การดำเนินการของเจ้าหน้าที่: กรณีการร้องเรียนเรื่องการตั้งวางกระถางต้นไม้ สำนักงานเขตป้อมปราบศัตรูพ่ายขอเรียนแจ้งให้ทราบว่า กฎหมายได้บัญญัติในเรื่องการตั้งวางกระถางต้นไม้ไว้เป็นการเฉพาะ ตามนัยมาตรา ๘ และมีบทกำหนดโทษตามนัยมาตรา ๕๔ แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๓๕ ซึ่งบัญญัติไว้ว่า มาตรา ๘ เจ้าของหรือผู้ครอบครองอาคารหรือที่ดินผู้ใด (๑) วางกระถางต้นไม้บนทางเท้าหรือปลูกต้นไม้ที่บริเวณภายนอกอาคารที่ตนเป็นเจ้าของหรือผู้ครองครองและปล่อยปละละเลยให้ต้นไม้เหี่ยวแห้งหรือมีสภาพรกรุงรัง หรือปล่อยปละละเลยให้มีสิ่งปฏิกูลหรือมูลฝอยในกระถางต้นไม้หรือที่บริเวณภายนอกของอาคาร (๒) ปล่อยปละละเลยให้ต้นไม้หรือธัญพืชที่ตนปลูกไว้หรือที่ขึ้นเองในที่ดินของตนให้เหี่ยวแห้งหรือมีสภาพรกรุงรัง หรือปล่อยปละละเลยให้มีการทิ้งสิ่งปฏิกูลหรือมูลฝอยในบริเวณที่ดินของตน  ถ้าการปล่อยปละละเลยตาม (๒) มีสภาพที่ประชาชนอาจเห็นได้จากที่สาธารณะ เจ้าของหรือผู้ครอบครองอาคารมีความผิดตามพระราชบัญญัตินี้  มาตรา ๕๔ ผู้ใดฝ่าฝืนหรือไม่ปฏิบัติตามมาตรา ๘ วรรคหนึ่ง มาตรา ๑๕ มาตรา ๒๐ มาตรา ๒๒ มาตรา ๒๖ มาตรา ๒๗ มาตรา ๒๙ มาตรา ๓๑ มาตรา ๓๒ มาตรา ๓๕ มาตรา ๓๙ มาตรา ๔๐ หรือมาตรา ๔๑ ต้องระวางโทษปรับไม่เกินสองพันบาท  ดังนั้น พนักงานเจ้าหน้าที่จะพิจารณาว่า การตั้งวางกระถางต้นไม้มีการฝ่าฝืนไม่ปฏิบัติตาม มาตรา ๘ วรรคหนึ่งหรือไม่ หากมีการฝ่าฝืนจะทำการประชาสัมพันธ์ให้ดำเนินการแก้ไข พร้อมกับขอความร่วมมือมิให้มีการตั้งวางกีดขวางทางเท้าเกินควร และหากไม่ดำเนินการแก้ไขก็จะดำเนินคดีเปรียบเทียบปรับตามกฎหมาย
ความเห็นของผู้แจ้ง: เฮียครับฝากปรับปรุงหลุมนี้หน่อยครับปลูกต้นใหญ่ได้แล้วครับ 2 3 หลุมไม่มีต้นใหญ่เลย ปลูกต้นไม้คลุมดินหน่อยฮะ ขอบคุณมากนะครับ
พื้นที่: แขวงวัดโสมนัส เขตป้อมปราบศัตรูพ่าย กรุงเทพมหานคร